'n Plan vir 'n tienerpartytjie | Netwerk24
Soek jy die ideale manier om jou tieners besig te hou of 'n tienerpartytjie te hou? Die konsep "Escape Rooms" raak deesdae wêreldwyd al hoe gewilder en daar is selfs mense wat vir hulself die uitdaging stel om soveel as moontlik Escape Rooms in verskillende lande te besoek.
Dit werk só: 'n groep van minimum vier mense word in 'n kamer toegesluit met 'n klomp leidrade in hoe om daar uit te kom. Jy het 60 minute om al die verskillende leidrade op te volg en ontsyfer en as jy vashaak kan jy vir hulp vra, maar teen 'n prys.
Moenie skrik nie! Dis maar net een van die vele goed wat jou bang gaan maak in die kinderhuis waar dit spook.
Lostland is 'n Escape Room in Rivonia wat verskillende speletjies aanbied en dis die ideale manier vir 'n spanbou of selfs 'n lekker aktiwiteit vir gesinne. Dit verg bietjie kreatiewe breinkrag en soms is die leidrade reg onder jou neus sonder dat jy dit weet.
By Lostland is daar vyf speletjies om van te kies. Ons gesin het die Orphanage gekies en kon nie binne 60 minute uitbreek nie. Soms raak dit kwaai grieselrig daarbinne, maar dis wonderlike vermaak vir oud en jonk.
Besoek LostLand by www.lostland.co.za vir meer inligting. Hulle is sewe dae per week oop vanaf 09:30 tot 21:30.